# Premi Òmnium a la millor novel·la de l'any

El Premi Òmnium a la millor novel·la de l'any és un premi literari en llengua catalana atorgat per l'associació Òmnium Cultural. Té una dotació econòmica de 20.000 € per a l'autor i 5.000 € per a la difusió. Quan es va crear i abans de l'aparició del premi Finestres de narrativa era el premi en català més ben dotat a una obra ja publicada.

## Història

El premi es va crear el 2017, amb una dotació de 20.000 euros directes per a l'autor i una campanya de difusió valorada en 5.000 euros, amb la intenció de reconèixer, anualment, la millor novel·la publicada originalment en llengua catalana i donar-la a conèixer entre el públic, basant-se en el model del premi Goncourt francès.
En la primera edició, un comitè de selecció format per l'editor de Núvol, Bernat Puigtobella, la llibretera Olga Federico i la bibliotecària Carme Fenoll van seleccionar setze novel·les publicades el 2017. Després, un jurat format per cinc membres independents (Maria Dasca, professora de la Universitat Harvard; Rosa Cabré, catedràtica emèrita de la Universitat de Barcelona; Carme Gregori, professora de la Universitat de València; Xavier Pla, professor de la Universitat de Girona, i Oriol Izquierdo, crític i gestor cultural) van fer una primera selecció de les tres obres finalistes i en una segona deliberació en van triar la guanyadora.

## Guanyadors i finalistes

| Any | Autor/a | Obra | Editorial |
| 2024 | Manuel Baixauli | Cavall, atleta, ocell | Edicions del Periscopi |
| 2024 | Alba Dedeu | La conformista | L'Altra Editorial |
| 2024 | Elisenda Solsona | Mammalia | Editorial Males Herbes |
| 2023 | Imma Monsó | La mestra i la Bèstia | Editorial Anagrama |
| 2023 | Maria Climent | A casa teníem un himne | L'Altra Editorial |
| 2023 | Elisabet Riera | Una vegada va ser estiu la nit sencera | Editorial Males Herbes |
| 2022 | Sebastià Alzamora | Ràbia | Edicions Proa |
| 2022 | Maria Barbal | Al llac | Columna Edicions |
| 2022 | Sebastià Portell | Les altures | Empúries |
| 2021 | Joan Lluís-Lluís | Junil a les terres dels bàrbars | Club Editor |
| 2021 | Núria Bendicho | Terres mortes | Editorial Anagrama |
| 2021 | Jordi Cussà | El primer emperador i la reina Lluna | Editorial Comanegra |
| 2020 | Eva Baltasar | Boulder | Club Editor |
| 2020 | Miquel Martín i Serra | La drecera | Edicions del Periscopi |
| 2020 | Sebastià Perelló | La mar rodona | Club Editor |
| 2019 | Martí Domínguez | L'esperit del temps | Edicions Proa |
| 2019 | Jordi Lara | Sis nits d'agost | Edicions de 1984 |
| 2019 | Irene Solà | Canto jo i la muntanya balla | Editorial Anagrama |
| 2018 | Marta Orriols | Aprendre a parlar amb les plantes | Edicions del Periscopi |
| 2018 | Melcior Comes | Sobre la terra impura | Edicions Proa |
| 2018 | Pere Joan Martorell | La memòria de l'oracle | Edicions del 1984 |
| 2017 | Raül Garrigasait | Els estranys | Edicions del 1984 |
| 2017 | Maria Guasch | Els fills de Llacuna Park | L'Altra Editorial |
| 2017 | Vicenç Pagès Jordà | Robinson | Empúries |

## Referències

* ↑ Montserrat, Serra «Llibreria Finestres, un nou centre de cultura a Barcelona per al 2021». Vilaweb, 07-10-2020 [Consulta: 10 febrer 2022].
* ↑ Geli, Carles «Marta Orriols, premio Òmnium a la mejor novela del año» (en castellà). El País [Madrid], 30-01-2019. ISSN: 1134-6582.
* ↑ Nopca, Jordi «‘Els estranys', de Raül Garrigasait, millor novel·la catalana de l'any». Ara, 23-02-2018.
* ↑ Serra, Montserrat «Raül Garrigasait, amb l'obra ‘Els estranys' guanya el premi Òmnium a la millor novel·la catalana de l'any». Vilaweb, 23-02-2018.

## Enllaços externs

* Premi Òmnium a la millor novel·la de l'any - Lloc web oficial